Dorenbachviadukt
S Doorebachwiadukt isch e Brugg in dr Stadt Basel und äins vo de drei groosse Wiadukt, wo in dr Stadt über e Birsig gönge. Grad vor em Wiadukt mündet dr Doorebach in Birsig, wo denn sälber noch öbbe zwäi Kilometer in Rhii mündet. S Doorebachwiadukt verbindet d Kwardier Bachlätte und Gundeldinge grad bim Basler Zolli und bi dr Kantonsgränze zum basellandschaftlige Binnige.

D Blään für d Brugg het dr Robert Gsell-Heldt gmacht und si isch vo 1932 bis 1934 baut worde. D Eröffnig het am 4. August 1934 statt gfunde.  1985 isch s Doorebachwiadukt saniert worde, und wäge däm het s ganze Joor käni Drämli uf Binnige ge.

Weblingg 
  S Bild churz noch dr Eröffnig: S Wiadukt cha mä im Hindergrund linggs gsee.

Fuessnoote 

Brugg z Basel
Verchehrsbauwärk in dr Schwiz
Ysebaabrugg
Stroossebrugg